#आगरा: जिलाधिकारी कार्यालय के बाहर एक बुजुर्ग ने आत्मदाह करने का प्रयास किया। वह दबंगों द्वारा प्लॉट पर कब्जे की शिकायत करने आया था। बुजुर्ग ने जिलाधिकारी कार्यालय के गेट पर अपने शिकायती पत्र हवा में उछाल दिए और फिर थैले से केरोसिन निकालकर अपने ऊपर डाल लिया। मौके पर तैनात डीसीपी सिटी कार्यालय के पुलिस कर्मियों ने तत्परता दिखाते हुए बुजुर्ग को आत्मदाह करने से रोका। पुलिस ने उसकी बात सुनी और उसे जिलाधिकारी से मिलवाया। बुजुर्ग अपनी पीड़ा बताते हुए देर तक रोता रहा। अधिकारियों ने उसकी बात सुनकर कार्रवाई का आश्वासन दिया और पुलिस कर्मियों ने उसे घर पहुंचाया। यह घटना डोकी के नदौता निवासी बुजुर्ग की है, जिसका वीडियो सोशल मीडिया पर वायरल हो गया है। @agrapolice #viral #viralvideo
#आगरा